b'\n_START_ARTICLE_\nTiikerisalamanteri\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nTiikerisalamanterin p\xc3\xa4\xc3\xa4v\xc3\xa4ri on musta tai ruskea ja siin\xc3\xa4 on keltaisesta oliivinvihre\xc3\xa4n vaihtelevia pilkkuja tai l\xc3\xa4ikki\xc3\xa4. Kuviot vaihtelevat suuresti populaatioiden v\xc3\xa4lill\xc3\xa4. P\xc3\xa4\xc3\xa4 on suuri ja silm\xc3\xa4t ovat pienet.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nTiikerisalamanteria tavataan New Yorkista it\xc3\xa4rannikkoa pitkin etel\xc3\xa4ss\xc3\xa4 Floridaan ja l\xc3\xa4nness\xc3\xa4 Nebraskaan, Kansasiin ja Etel\xc3\xa4-Texasiin. Sit\xc3\xa4 ei el\xc3\xa4 Appalakeilla. Sit\xc3\xa4 esiintyy aavikolla, ruohostomailla ja my\xc3\xb6s metsiss\xc3\xa4.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nKoiraan siitti\xc3\xb6t sijaitsevat siitti\xc3\xb6kotelossa, jonka avulla se siirt\xc3\xa4\xc3\xa4 ne parittelun aikana naaraaseen. Naaras munii kev\xc3\xa4\xc3\xa4ll\xc3\xa4 veteen, paikkaan, miss\xc3\xa4 on oksia tai ruohoa. Toukat saattavat talvehtia vedess\xc3\xa4.\n_START_SECTION_\nRavinto\n_START_PARAGRAPH_\nTiikerisalamanteri sy\xc3\xb6 selk\xc3\xa4rangattomia ja pieni\xc3\xa4 selk\xc3\xa4rankaisia el\xc3\xa4imi\xc3\xa4.'